**Tarjouspyyntö ensiapu/-hoitopalvelusta tapahtumaan**

      pyytää tarjousta tapahtumamme ensiapu/-hoitopalveluiden tuottamiseksi. Tapahtumamme tarkemmat tiedot ja tarvittava hoidollinen valmius on esitetty alla. Annamme mielellämme lisätietoja tapahtumastamme!

**Tapahtuman nimi:**

**Tapahtuman ajankohta**:

**Arvioitu päivystysaika:**

**Tapahtumapaikka:**

**Tarjousta pyydetään seuraavista tapahtuman ensiapu/-hoitopalveluista**

[ ]  Lääkäri       henkilö(ä)

[ ]  Hoitotason ambulanssi       ambulanssi(a)

[ ]  Ensiapuryhmät       henkilö(ä) /       ensiapuryhmä(ä)

**Lisätietoa tarvittavista ensiapu/-hoitopalveluista**:

Lähettämällä tarjouksen ja tullessaan valituksi, palveluntarjoaja sitoutuu noudattamaan ja tuottamaan liitteenä olevan Moottoriliiton Turvallisuussäännöstön (kohta 013.8 Ensiapu) edellyttämää palvelua ja täyttämään säännöissä asetetut vaatimukset.

Lisätietoja tapahtumasta ja palvelutasoa koskeviin yksityiskohtiin liittyen antaa mielellään yhteyshenkilömme, jonka tavoittaa puhelimitse tai sähköpostitse alla olevien yhteystietojen kautta.

Yhteyshenkilön nimi:

 Puhelinnumero:

 Sähköpostiosoite:

Ystävällisin terveisin,

**LIITE Moottoriliiton turvallisuussäännöstö 2025**

# 013.8 ENSIAPU

Kilpailun järjestäjän tulee huolehtia, että kilpailupaikalla tapahtuvien loukkaantumisten varalta paikalla on vähintään Turvallisuussäännöstössä määritelty ensiapuvalmius.

## 013.8.1 ENSIAPUA KOSKEVAT YLEISET SÄÄNNÖT

Jokaisessa kilpailussa on huolehdittava, että loukkaantunut henkilö saa ilman tarpeetonta viivästystä asianmukaista ensiapua, jolla turvataan hänen peruselintoimintonsa ja ehkäistään lisävammojen syntymistä. Ensiapua koskevat vähimmäisvaatimukset on määritelty Turvallisuussäännöstön kohdassa *013.8.2 Lajikohtaiset ensiapumääräykset*.

Kilpailupaikalla suositellaan olevan paikalla lääkäri. Kilpailun lääkärin läsnäolo ei kuitenkaan ole pakollista, mikäli lajisääntö ja viranomainen eivät sitä edellytä.

## 013.8.2 LAJIKOHTAISET ENSIAPUMÄÄRÄYKSET

Alla olevassa taulukossa on määritelty lajikohtaisesti vähimmäisvaatimus kilpailupaikalla päivystävälle ensiavulle. Kyseessä olevan lajin lajisäännöt tai viranomaiset voivat edellyttää mainittua parempaa ensiapuvalmiutta, joka kilpailun järjestäjän tulee toteuttaa. Ensiapu tai -hoitopalvelun tarjoaja vastaa siitä, että heidän tarjoamansa palvelu täyttää alla mainitut ensiapusäännöt.

Palveluntarjoajalla tulee olla potilasvahinkoja varten potilasvakuutus sekä tarvittava toimilupa palvelun tuottamiseen. Tapahtuman järjestäjällä sekä viranomaisella tulee olla mahdollisuus tarkistaa, että tarjottu palvelu täyttää tässä säännössä asetetut vaatimukset. Palveluntarjoajan tulee kirjata onnettomuustilanteet potilasasiakirjoja koskevien määräysten mukaisesti (esim. SV210-lomake tai vastaava). Laaditusta potilasasiakirjasta tulee jäädä kopio potilaalle sekä palveluntarjoajalle.

Edellä kuvatut palveluntarjoajaa koskevat vaatimukset eivät koske enduroa tai trialia.

Kilpailua, harjoitusta tai aika-ajoa ei saa aloittaa ennen kuin vähintään alla mainittu kilpailun ensiapuvalmius on kilpailupaikalla ja valmiudessa antamaan ensiapua. Harjoitus, aika-ajo tai kilpailu on tarvittaessa keskeytettävä kilpailun johtajan päätöksellä, mikäli ensiavun resurssit eivät ole valmiina ottamaan vastaan uusia potilaita tai voidaan olettaa ensiavun ruuhkautuvan merkittävästi.

Kilpailun ensiapu on kilpailijalle maksuton. Ensiavun kuluista vastaa kilpailun järjestäjä.

|  |  |  |  |
| --- | --- | --- | --- |
| **Laji** | **Ambulanssien määrä ja tasoluokitus** | **Henkilöstön pätevyys ja määrä** | **Muu ensiapuvalmius** |
| Circuit Racing | Kaksi (2) ambulanssia, vähintään yksi (1) hoitotasolla | Jokaisessa ambulanssissa tulee olla vähintään kaksi (2) hoitajaa, joista ainakin toisella on alla mainittu pätevyysEnsihoitaja (AMK) tai vastaava2, jolla on voimassa olevat hoitotason hoitovelvoitteet ja lääkeluvat |  |
| Classic-lajit | Yksi (1) hoitotason ambulanssi1 | kts. Circuit Racing |  |
| Cross Country | Yksi (1) hoitotason ambulanssi | kts. Circuit Racing | Tarvittaessa on varattava maastokelpoista kalustoa potilaan siirtämiseksi maastosta |
| Drag Racing | Yksi (1) hoitotason ambulanssi | kts. Circuit Racing |  |
| Enduro | Ei vaadita | Vähintään kaksi (2) henkilöä, joilla on voimassa olevat EA1- ja EA2-koulutukset | Kilpailupaikalle on varattu riittävästi ensiapuvälineistöäTarvittaessa on varattava maastokelpoista kalustoa potilaan siirtämiseksi maastosta |
| Moottorikelkkalajit | Yksi (1) hoitotason ambulanssi | kts. Circuit Racing |  |
| Motocross(myös QUAD ja ATV) | Yksi (1) hoitotason ambulanssi | kts. Circuit Racing | Tarvittaessa on varattava ensiapuryhmiä päivystämään radan varrelle |
| Ratalajit | Yksi (1) hoitotason ambulanssi | kts. Circuit Racing |  |
| Supermoto | Yksi (1) hoitotason ambulanssi | kts. Circuit Racing |  |
| Trial | Ei vaadita | Vähintään kaksi (2) henkilöä, joilla on voimassa oleva EA1- ja EA2-koulutukset | Kilpailupaikalle on varattu riittävästi ensiapuvälineistöä |

Kokoontumisajojen ensiapuvalmiudesta säädetään kokoontumisajon lajisäännössä.

1 **Hoitotason ambulanssilla** tarkoitetaan sellaista ajoneuvoa, jossa on vähintään liitteessä 1 mainitut varusteet sekä lääkkeet.

2 **Ambulanssin henkilöstöllä** vähintään toisella tulee olla ensihoitoasetuksen (585/2017) mukainen hoitotason ensihoitajan pätevyys sekä voimassa oleva lääkkeiden antamiseen oikeuttava lupa.

## 013.8.3 TERVEYDELLINEN TARKASTUS

Kilpailupaikalla oleva ensiapu- ja/tai hoitopalvelua tuottava terveydenhuollon ammattihenkilö, kuten lääkäri tai ensihoitaja, voi tehdä kilpailun johtajan tai valvojan määräyksestä kilpailijalle terveydellisen tarkastuksen. Tarkastuksen aikana varmistetaan, että kilpailijalla ei ole sellaista terveydellistä estettä, jonka vuoksi hän ei voisi osallistua kilpailuun.

Mikäli tarkastuksen suorittaminen ei ole mahdollista kilpailupaikalla, kilpailija lähetetään tutkittavaksi lähimmälle päivystävälle terveydenhuollon toimipisteelle (terveysasema, sairaala). Jos kilpailija ei ehdi ajoissa takaisin kilpailupaikalle, katsotaan hänet keskeyttäneeksi eikä hän voi jatkaa kilpailua. Mahdollisesta sanktioinnista päättää kilpailun johtaja.

Päätöksen kilpailijan osallistumisesta kilpailuun tekee tarkastuksen suorittanut terveydenhuollon ammattihenkilö yhteistyössä kilpailun johtajan kanssa. Kilpailun johtajalle ei luovuteta kilpailijan salassa pidettäviä terveystietoja. Mikäli kilpailijalla ei terveydellisistä syistä johtuen ole mahdollisuutta osallistua kilpailuun tai hän kieltäytyy terveydellisestä tarkastuksesta, tulee hänet sulkea pois kilpailusta. Päätös tulee kirjata tuomariston pöytäkirjaan ilman tarkempia yksittäistä kilpailijaa koskevia terveystietoja.

## 013.8.4 SUOSITUS KILPAILIJALLE ILMOITTAA HOITOTOIMENPITEISIIN VAIKUTTAVISTA SAIRAUKSISTA TAI LÄÄKITYKSISTÄ

Mikäli kilpailijalla on sellainen sairaus tai lääkitys, jolla voi olla vaikutuksia mahdollisten hoitotoimenpiteiden kannalta, hänen suositellaan ilmoittamaan asiasta kilpailun ensiavusta vastaavalle toimijalle. Ilmoitussuosituksen mukaisia tietoja voivat olla esimerkiksi toimintaan vaikuttavat sairaudet tai lääkeaineallergiat. Ilmoitus tulee tehdä kirjallisesti ja siinä tulee olla riittävät ja yksilöivät tiedot kilpailijasta sekä sairaudesta ja/tai lääkityksestä.

Palveluntuottaja on velvollinen pitämään tietoonsa saatetut kilpailijaa koskevat terveystiedot salassa sekä hävittämään tiedot kilpailun päätyttyä tietoturvallisesti.

# 013.9 PALOTURVALLISUUS

Kaikkialla kilpailualueella on varauduttava riittäviin paloturvallisuustoimiin palovaaran varalta. Mahdolliset tarkemmat ohjeet löytyvät lajisäännöistä.

Jokaisen kilpailijan tai joukkueen varikko- ja huoltopaikalla tulee olla käyttövalmiina ja helposti saatavilla vähintään 6 kg:n sammutin. Tyypiltään sammuttimen tulee soveltua palavien nesteiden yms. sammuttamiseen. Sammuttimen tulee olla asianmukaisesti tarkastettu ja sillä tulee olla EU-luokitus (ks. ympäristösääntö 024.8.3). Kilpailijalle, jolla ei ole sääntöjen vaatimaa sammutinta, voidaan kilpailun johtajan toimesta langettaa urheilusäännöstön kohdassa 018 määritetty rangaistus.

Mikäli kilpailupaikalla ja/tai varikoilla on majoittujia, tulee asiassa noudattaa paikallisen pelastusviranomaisen mahdollisesti antamia ohjeita. Tällaisia ovat muun muassa paloturvallisuuteen liittyvät riittävät turvavälit sekä erilaisten laitteiden tai avotulen (mm. grillit) käyttöä koskevat ohjeet. Varikkotoimintaa koskevat ohjeet ovat voimassa myös varsinaista kilpailupäivää edeltävänä ja seuraavana päivänä, mikäli varikolla on majoittujia.

# LIITE 1 Kilpailun hoitotasoisen ambulanssin varusteet

|  |  |
| --- | --- |
| **Varusteet** | **Lääkkeet** |
| Alkometri (kalibroitu säännönmukaisesti)EKG / DefibrillaattoriEri kokoisia imukatetrejaHappi (kiinteä ja kannettava) + hengitysmaskiHengityspalje ja -maski (lasten ja aikuisten koot)Hypotermian hoitovälineetImulaite (mekaaninen ja/tai koneellinen)Neulatorakosenteesivälineet (väh. 2 kpl)Ilmatien varmistamiseen tarvittavat välineet (intubaatiovälineet tai esim. I-Gel)KantotuoliKorvalämpömittariLämpöpeite (nk. avaruuslakana)Lääkkeenantomaski (aerosolilääkkeille)Nesteytysvälineet (+ IV-antotapaan tarvittavat välineet)PaaritRankalauta ja/tai kauhapaaritRuiskupumppuSaturaatiomittariSidostarpeet ja painesideStetoskooppiTukikaulurit, lasten ja aikuisten koot (esim. Stiffneck)Tyhjiölastat (+ pumppu)Tyhjiöpatja (+ pumppu)VaatesaksetVerenpainemittari (manuaalinen)Verensokerimittari | Ambulanssissa tulee olla lääkinnällinen valmius seuraaviin tilanteisiin* Elvytyslääkkeet
* Hengityksen hoitolääkkeet
* Kouristelun hoitamiseen tarvittavat lääkkeet
* Verenpaineen hoitolääkkeet
* Kipulääkitys

*Esimerkkejä lääkkeiden vaikuttavista aineista, joita sisältäviä lääkkeitä ambulanssista tulee löytyä** (Antihistamiini)
* ASA (p. o)
* Adrenaliini
* Fentanyyli
* Ibubrofeeni
* Levetirasetaami
* Midatsolaami
* Natriumkloridi
* Oksikodoni
* Parasetamoli
* Salbutamoli
 |